paragraph_text: Visina glavnog broda omogućuje prostor za prozore kleristorija iznad krovova bočnih brodova, koji daju osvjetljenje interijeru (bazilikalno osvjetljenje), ostavljajući apsidu u sjeni kao kod opatije u Saint-Georges-de-Boschervilleu. Takav tip sakralne građevine, kod kojega je glavni brod viši od bočnih, naziva se bazilika. Arhitektonske prethodnice ove konstrukcije leže u sekularnoj rimskoj bazilici, vrsti prekrivene stoe smještene uz forum gdje su se sastajali magistrati i obavljao javni posao. mini|desno|upright|Kasnogotički [[palmin svod (1608., restauriran 1860-ih) iznad broda u opatiji Bath, Bath, Engleska. Potiskivanje triforija pruža veliki prostor prozorima kleristorija.]] U romaničkim konstrukcijama, gdje galerija omogućuje prolaz nad pobočnim brodovima, umeće se dodatak visini broda koji se naziva triforij. U kasnijim stilovima triforij se izbacuje, bočni brodovi snizuju, a velike površine obojenog stakla (vitraji) ispunjaju prozore kleristorija kao u opatiji Bath.